stanford-oval/wikipedia huggingface dataset:
ויליאם מרסי

ויליאם לירנד מרסי (באנגלית: William Learned Marcy‏; 12 בדצמבר 1786 - 4 ביולי 1857) היה מדינאי אמריקני שכיהן כמזכיר המדינה של ארצות הברית וכמזכיר המלחמה. קודם למינויו הוא שימש מושל מדינת ניו יורק וכסנאטור מטעמה.
מרסי נולד בסאות'ברידג', מסצ'וסטס וסיים את לימודיו האקדמיים באוניברסיטת בראון. לאחר הסמכתו לעריכת דין, בשנת 1811, הוא החל לעסוק במקצוע בניו יורק. לאחר מכן השתתף מרסי במלחמת 1812, לאחריה חזר לעבודתו המשפטית, אך פעילותו הפוליטית בקרב המפלגה הדמוקרטית-רפובליקנית הביאה בשנת 1818 להעברתו מתפקידו.
בשנים 1821–1823 עמד מרסי בראש הפלוגה הצבאית שהוצבה בניו יורק. לאחר מכן, בשנים 1823 - 1829, הוא שימש מבקר המדינה בניו יורק ובשנים 1829 - 1831 כיהן כשופט בית המשפט העליון במדינה. בשנת 1831 הוא נבחר לסנאטור וכיהן בסנאט עד 1833, בו הוא היה חבר ועדת המשפט.
לאחר סיום כהונתו בסנאט נבחר מרסי למושל ניו יורק. הוא נבחר לתפקיד שלוש פעמים רצופות וכיהן בו בין 1833 - 1838. לאחר מכן היה מרסי חבר הוועידה הלאומית למשא ומתן על פיצויים למקסיקו (1839 - 1842) וחיזק את מעמדו בקרב תומכי העבדות במפלגה הדמוקרטית.
בשנים 1845–1849 כיהן מרסי כשר לענייני מלחמה בממשלתו של הנשיא ג'יימס פולק. בסיום תפקידו הוא חזר לעסוק בעריכת דין, אך בשנת 1852 הציג את מועמדותו בבחירות למועמד המפלגה הדמוקרטית לנשיאות. לאחר הפסדו בבחירות אלו והיבחרו של פרנקלין פירס לנשיאות ארצות הברית, מרסי מונה על ידיו לתפקיד מזכיר המדינה. בתקופת כהונתו בתפקיד הושלמה רכישת גדסדן. כארבעה חודשים לאחר סיום תפקידו, בשנת 1857, נפטר מרסי והובא לקבורה באולבני שבניו יורק.
טוביאס ארלט

| --- | --- |

 לידה:  2 ביוני 1987 (בן 37) ברכטסגאדן, הרפובליקה הפדרלית של גרמניה 
 מידע כללי
 מדינה:  גרמניה 
 משקל:  75 ק"ג 
 גובה:  1.77 מטרים
 ספורט
 ענף ספורט:  לוז' 
 הישגים
 פרסים והוקרה:  Bayerischer Sportpreis (2022) 
 
טוביאס ארלט (בגרמנית: Tobias Arlt;‏ ברכטסגאדן, 2 ביוני 1987) הוא גולש לוז' גרמני, הפועל כמתחרה האחורי בצמד. הוא זכה במדליית כסף בתחרות זוגות גברים באליפות העולם ברוז' 2008 של FIL, כסף וארד באליפות אירופה ברוז' 2010 של FIL, מדליית זהב באליפות העולם ברוז' 2013, ושתי מדליות זהב באולימפיאדת הבכורה שלו., אולימפיאדת החורף 2014 בסוצ'י. הוא זכה בסך הכל בשש מדליות זהב אולימפיות.
קורות חיים

טוביאס ארלט נולד ב-2 ביוני 1987 בברכטסגאדן, מערב גרמניה. הוא החל לוז' בגיל ארבע, החל להתחרות ב-1991. הופעת הבכורה הלאומית שלו הייתה ב-2006. ארלט הוא נהג אחורי במזחלת ושותפו לזוגות הוא טוביאס ונדל. כקבוצה, יש להם כמה כינויים, כולל "הבאירן-אקספרס" ו"שני הטוביאסים".
באליפות העולם בזירת FIL 2008 באוברהוף, גרמניה, בזוגות גברים, זכתה ארלט במדליית כסף. באליפות אירופה בלוגה של FIL 2010 בסיגולדה, לטביה, זכתה ארלט בכסף בזוגות לגברים ובארד בענפי השליחים הקבוצתיים; ובאליפות העולם בזירת FIL 2013, הוא זכה במדליית זהב. ארלט ונדל סיימו במקום הראשון בדירוג הכללי של גביע העולם שלוש פעמים בארבע השנים האחרונות.
הוא התחרה באליפות העולם בלוז' של FIL 2024 וזכה במדליית זהב בשליחים הקבוצתית ובמדליית ארד במקצה הזוגות.
קורות חיים > אולימפיאדה

באולימפיאדת הבכורה של ארלט, אולימפיאדת החורף 2014 בסוצ'י, ארלט זכה בזהב בצמד לוז' עם טוביאס ונדל בזמן של דקה אחת ו-38:933 שניות במסלול סנקי סליידינג (Sanki Sliding), חצי שנייה לפני הצמד השני האוסטרים אנדראס לינגר וולפגנג לינגר. זה היה מרווח הזכייה הגדול ביותר אי פעם בזוגות בגלישת לוז' אולימפית. במירוץ הראשון של ארלט וונדל, הם קבעו שיא מסלול של 49.373 שניות. ארלט ניצח אז בשליחות הקבוצתית עם פליקס לוך, נטלי גייזנברגר וטוביאס ונדל. הם ניצחו בזמן של 2 דקות ו-45.649 שניות, שהקדים בשנייה אחת את מתחרי הפדרציה הרוסית שתפסו מקום שני.
חיים אישיים

ארלט הוא שוטר במשטרה הפדרלית של גרמניה. התחביבים שלו, מלבד לוז', כוללים טניס, גלישת רוח, סנובורד ורכיבה על אופנועים.
לארלט יש חברה, שבדצמבר 2013 ילדה בת.
תוצאות

כל התוצאות מקורן בפדרציה הבינלאומית למזחלות (FIL) ופדרציה הגרמנית למזחלות, מזחלות ושלד (BSD).
הערות שוליים

1 2 3 4 5 6  "Arlt, Tobias". International Luge Federation. נבדק ב-20 בפברואר 2014. {{cite web}}:  (עזרה)
↑  "Wendl und Arlt holen drittes Olympiagold im Rodeln [German]". Die Welt. 12 בפברואר 2014. נבדק ב-20 בפברואר 2014. {{cite news}}:  (עזרה)
1 2 3 4 5  "Tobias Arlt". NBC. אורכב מ-המקור ב-20 במרץ 2014. נבדק ב-26 בפברואר 2014. {{cite web}}:  (עזרה)
↑  "Tobias Arlt". Sochi2014.com. Organizing Committee of the XXII Olympic Winter Games and XI Paralympic Winter Games of 2014 in Sochi. אורכב מ-המקור ב-19 בפברואר 2014. נבדק ב-20 בפברואר 2014. {{cite web}}:  (עזרה)
1 2  Withers, Tom (12 בפברואר 2014). "Germany's Wendl and Arlt win doubles luge". Yahoo Sport. נבדק ב-2 במרץ 2014. {{cite web}}:  (עזרה)
↑  "Germany triumphs in the Team Relay at the end of the World Championships". fil-luge.org. 28 בינואר 2024. נבדק ב-28 בינואר 2024. {{cite web}}:  (עזרה)
↑  Khutork, Rosa (12 בפברואר 2014). "Olympics-Luge-Wendl and Arlt extend German gold rush". Reuters. נבדק ב-20 בפברואר 2014. {{cite web}}:  (עזרה)
↑  "Sochi 2014: Tobias Wendl and Tobias Arlt win luge doubles gold". BBC. 12 בפברואר 2014. נבדק ב-20 בפברואר 2014. {{cite web}}:  (עזרה)
↑  "Sochi 2014: Germany wins luge team relay to complete golden clean sweep". ABC News. 14 בפברואר 2014. נבדק ב-20 בפברואר 2014. {{cite web}}:  (עזרה)
↑  "Luge Team Relay Competition". Sochi2014.com. Organizing Committee of the XXII Olympic Winter Games and XI Paralympic Winter Games of 2014 in Sochi. אורכב מ-המקור ב-19 ביולי 2014. נבדק ב-20 בפברואר 2014. {{cite web}}:  (עזרה)
↑  "Tobias Arlt, Rennrodeln [German]". Bundespolizei. אורכב מ-המקור ב-23 בספטמבר 2015. נבדק ב-3 במרץ 2014. {{cite web}}:  (עזרה)
| --- | --- |
בקרת זהויות :  GND: 1277723494  VIAF: 3122167391535483590000   WorldCat (עם VIAF): 3122167391535483590000
טיוהאר

אין תמונה חופשית
טיוהר הוא כינויו של משה קסטיאל (נולד ב-1968) - מורה רוחני, תקליטן ומפתח שיטות מדיטציה.
קורות חייו

נולד בישראל ברמת השרון ושירת בצה"ל במסגרת חטיבת גולני.
לאחר שירותו הצבאי טייל מספר שנים במזרח הרחוק וזכה להצלחה כתקליטן מסיבות טראנס בגואה שבהודו. הוא החל ללמוד תורות רוחניות והושפע רבות מהתאולוגיה ושיטות המדיטציה של אושו.
בשלהי 1996 החל להתגבש סביב טיוהר גרעין של חניכים, ובשנת 2000 הקים בחופי קוסטה ריקה מרכז רוחני בשם "פאצ'ה מאמה". בתקופה זו זכה טיוהר לפרסום בתקשורת הישראלית כשנודע כמורו הרוחני של שחקן הכדורסל דורון שפר. כיום הוא ממשיך להופיע ברחבי העולם כתקליטן וכמורה רוחני המעביר סאט-סאנגים (מפגשים רוחניים), ומנהיג את קהילתו בקוסטה ריקה.
יאנקי דודל

ערך זה עוסק בשיר עם. אם התכוונתם לסרט, ראו .
"הרוח של 1776" מאת וילארד, הציור נקרא גם "יאנקי דודל"
השיר בביצוע הכנר קרי רקופף
הבית הראשון של השיר על מדרכה
יאנקי דודל (מאנגלית: Yankee Doodle) הוא שיר עם בריטי/אמריקני שמקורו בתקופת מלחמת שבע השנים (1756–1763). בעת המודרנית הפך השיר להמנון פטריוטי אמריקני. הוא משמש כהמנון מדינת קונטיקט וכאות תחנות השידור של רשת השידור הממשלתית, קול אמריקה.
היסטוריה ומשמעויות

מקורו של השיר לא ברור. לפי המסורת השיר הושר בפי החיילים הבריטיים שנלחמו במלחמת הצרפתים והאינדיאנים, המקבילה למלחמת שבע השנים על אדמת אמריקה, כשיר גנאי למתיישבים האמריקאים שכונו "יאנקים". הלחן הוא ככל הנראה עממי ומבוסס על שיר ילדים. מילות השיר מיוחסות לרופא צבאי בריטי בשם ריצ'רד שקבורג (Richard Shuckburgh), שכתב אותו כדי לשעשע לוחמים אמריקאים שלחמו לצידו.
מקור המילה דודל בסקסונית תחתית (dödel), ומובנה "טיפש", "שוטה". "מקרוני" הוא סלנג ל"גנדרן", כך גם המילה דאנדי. ככל הנראה הרמז הוא שהיאנקים (המתיישבים האמריקאים) היו כל-כך פשוטים ולא מתוחכמים עד שסברו כביכול שעצם נעיצת הנוצה בכובע הופכת אותם לאופנתיים.
השיר הושמע באופרטה האמריקאית הראשונה "The Disappointment", שהועלתה ב-1767.
עיבודים, גרסאות והשפעות

ב-1904 עיבד שחקן הוודוויל ג'ורג' מ. קוהאן על פי שיר זה את השיר הפטריוטי "Yankee Doodle Boy" (או "Yankee Doodle Dandy") הכולל הצהרה בדבר האושר שבהיות אמריקאי ש"נולד בארבעה ביולי", שורה שנתנה את השראתה לסרט הביקורתי בשם זה, שהפך את המשמעות הפטריוטית המקורית של השיר. בשנת 1942 הופיע הסרט "Yankee Doodle Dandy", המספר את סיפורו של ג'ורג' מ. קוהאן בבימויו של מייקל קורטיז ובכיכובו של ג'יימס קאגני (שזכה בפרס אוסקר לשחקן הטוב ביותר עבור תפקידו בסרט).
מלחין המארשים ג'ון פיליפ סוזה כתב לפי לחנו של יאנקי דודל את המארש "America First".
שיר הפתיחה של התוכנית החברים של ברני מבוססת על הלחן של השיר.
בדצמבר 1975 נעשה שימוש בשיר בתוכנית הטלוויזיה ניקוי ראש. המילים העבריות עסקו בניסיון ההתנחלות בסבסטיה.
לקריאה נוספת

Fedor, Ferenz. The birth of the Yankee Doodle. New York: Vantage Press, 1976. Call number: ML3561 .Y2 F4.
Murray, Stuart. America's song: the story of "Yankee Doodle." Bennington, Vermont: Images from the Past, 1999. Call number: ML3561 .Y2 M87 1999.
Saffell, William Thomas Roberts. Hail Columbia, the flag, and Yankee Doodle dandy. Baltimore, Maryland: T. N. Kurtz, 1864. Call number: E312.5 .S13.
Sonneck, Oscar George Theodore. Report on "The Star-Spangled Banner," "Hail Columbia," "America," and "Yankee Doodle." Washington, D.C.: Government Printing Office, 1909. Reprint, New York: Dover Publications, 1972. Call number: ML3551 .S6.
"Yankee Doodle." Sing out! The folk song magazine 46, no. 3 (Fall 2002): 74-75. Call number: ML1 .S588, ISSN 0037-5624.
הערות שוליים

↑  Gen. George P. Morris - "Original Yankee Words", The Patriotic Anthology, Doubleday, Doran & Company, Inc. publishers, 1941. Introduction by Carl Van Doren. Literary Guild of America, Inc., New York N.Y
| --- | --- |
בקרת זהויות :  MusicBrainz work: c9971a18-0db3-402e-8ff9-194974044c06
ולדימיר בויארסקי

| --- | --- |

 לידה:  10 בדצמבר 1901 Brodetske, אוקראינה 
 הוצאה להורג:  7 במאי 1945 (בגיל 43) פריבראם, צ'כיה 
 מדינה:  ברית המועצות 
 השכלה:  אקדמיית פרונזה 
 השתייכות:  חיל רגלים 
 דרגה:  קולונל, מייג'ור גנרל 
 פעולות ומבצעים
 מלחמת האזרחים ברוסיה  המלחמה הפולנית-סובייטית  מלחמת העולם השנייה 
 
ולדימיר בויארסקי (10 בדצמבר 1901 – 7 במאי 1945) היה קצין הצבא האדום הסובייטי שהפך למשתף פעולה עם גרמניה הנאצית במהלך מלחמת העולם השנייה, שירת בצבא השחרור הרוסי של אנדריי וולסוב.
משפחה וחינוך

נולד למשפחה פולנית, בויארסקי סיים את לימודיו במכון כלכלי בשנת 1926. הוא קיבל השכלה צבאית באקדמיה הצבאית על שם פרונזה בשנת 1937.
הוא שירת בגדוד הרובאים ה-111 של חטיבת הרובאים ה-37 ובשנת 1941 הצטרף למפלגה הקומוניסטית של ברית המועצות.
אחרי ינואר 1942 נלחם בחזית המערבית ובמאי 1942 נלקח בשבי על ידי כוחות גרמנים.
שיתוף פעולה עם גרמניה הנאצית

בשבי הודיע על רצונו לשתף פעולה עם הרשויות הגרמניות. הוא הוחזק במחנה מיוחד ליד ויניצה, ב-3 באוגוסט 1942, יחד עם הגנרל אנדריי ולסוב, חתמו על פנייה לפיקוד הגרמני עם בקשה להקמת צבא השחרור הרוסי. באותו חודש הוא שוחרר מהמחנה וב-1 בספטמבר 1942 מונה למפקד צבא העם הלאומי הרוסי (RNNA), שנוצר כניסוי והוצב בכפר אוסינטורף בין סמולנסק לאורשה. העבודה על יצירת RNNA הייתה בפיקוח של המודיעין הצבאי הגרמני.
באוקטובר 1942 היו ביחידה הצבאית כ-8,000 אלף חיילים, אך אז החליט הפיקוד הגרמני לחלק אותו לגדודים, אשר היו אמורים לשמש בנפרד על ידי הוורמאכט. בויארסקי התנגד להחלטה זו, נעצר, אך שוחרר במהרה ומונה לקצין פיקוד והכשרה על כוחות ההתנדבות המזרחיים במטה הארמייה ה-16. בתפקיד זה הוא שוב התעמת עם הרשויות בגרמניה ופוטר.
מאז קיץ 1943 הוא נצפה בגדודים רוסים מתנדבים, בפיקודו של הגנרל ולסוב. הוא לקח חלק פעיל ביצירת הכוחות המזוינים של הוועדה לשחרור עמי רוסיה ופיתוח התוכנית הפוליטית של הכוחות המזוינים. מינואר עד מאי 1945 היה סגן הרמטכ"ל של צבא השחרור הרוסי בפיקודו של הגנרל פיודור טרוחין.
ב-5 במאי 1945, בהוראת טרוכין, הוא נסע לאזור פראג כדי ליצור קשר עם היחידה הצבאית KONR - אוגדת החי"ר הראשונה בפיקוד הגנרל סרגיי בוניאצ'נקו. בעיר פריברם הוא נפל בשבי על ידי פרטיזנים צ'כיים בפיקודו של הקצין הסובייטי סמירנוב. הוא התעמת עם סמירנוב, נתן לו סטירה בפניו והוצא להורג מיד בתליה.
לקריאה נוספת

Александров К. М. (Alexanderov KM) Офицерский корпус армии генерал-лейтенанта А. А. Власова . Биографический справочник. September 2001.
Залесский К. А. (Zalessky KA) Кто был кто во Второй мировой войне. Союзники Германии . - M.: АСТ, 2004. - Т. 2. - 492 с. - ISBN 5-271-07619-9 .
הערות שוליים

↑  Конец Южной группы РОА (ברוסית). Militera.lib.ru. נבדק ב-15 בדצמבר 2011. {{cite web}}:  (עזרה)
| --- | --- |
בקרת זהויות :  VIAF: 873156991005861180007   WorldCat (עם VIAF): 873156991005861180007
ידיעה (שיר)

| --- | --- |
 סינגל בביצוע שוטי הנבואה
 מתוך האלבום מחפשים את דורות
 יצא לאור:  2004 
 סוגה:  מוזיקת עולם 
 שפה:  עברית 
 אורך:  5.14 דק' 
 כתיבה:  רואי לוי 
 לחן:  רואי לוי 
 
ידיעה הוא פזמון שכתב והלחין רואי לוי, וביצעה להקת שוטי הנבואה. השיר יצא לאור בשנת 2004.
רקע

השיר נכתב והולחן על ידי רואי לוי חבר הלהקה, ונכלל באלבום "מחפשים את דורות".
בתחילת השיר נשמעת נעירת חמור. בווידאו קליפ נראים חברי הלהקה רוכבים על חמורים.
השיר הוצע ללהקה על ידי לוי עבור האלבום הראשון שלה, אך חבריו לא ניאותו להכניס את השיר לאלבום, והוא הוקלט רק עבור האלבום השני.
במצעד בפזמונים העברי השנתי של גלגלצ לשנת 2004 דורג השיר במקום העשירי. במצעד רשת ג' לאותה שנה דורג השיר במקום ה-29. כשבמצעד השבועי של רשת ג' הגיע השיר למקום 2.
ידיעה משותפת

בתורת המשחקים, אנו נאמר שעובדה F היא ידיעה משותפת בין השחקנים אם כל השחקנים יודעים את F, כל השחקנים יודעים שכל השחקנים יודעים את F, כל השחקנים יודעים שכל השחקנים יודעים שכל השחקנים יודעים את F וכו’ (לכל מספר סופי של שלבים).
דוגמה פשוטה לעובדה שהיא ידיעה משותפת הוא מאורע פומבי: כשמורה עומד מול כיתה ומלמד, עובדה זו היא ידיעה משותפת בין כל התלמידים. כלומר כל תלמיד יודע שכל תלמיד יודע שכל תלמיד... שהמורה עומד מול הכיתה ומלמד.
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
טירת קונווי

תצלום של הטירה והיישוב ברקע מאחד המגדלים
הגשר המוביל אל הטירה בין שני הגשרים המודרניים, הנושאים מסילת רכבת (מימין) וכביש (משמאל)
טירת קונווי (באנגלית: Conwy Castle) היא טירה בעיירה קונווי שבחוף הצפוני של ויילס. בעבר נקראה טירת קונוויי (Conway Castle).
היסטוריה

הטירה נבנתה בין 1283 ל-1289, כחלק מהמערכה השנייה של המלך אדוארד הראשון לכיבוש ויילס. בדומה לטירות רבות באזור היא תוכננה על ידי ג'יימס מסנט ג'ורג'. אדוארד הראשון שילם כ-15,000 לירות שטרלינג עבור בניית הטירות ומערכת הביצורים בגוינד, והיה זה הסכום הגבוה ביותר שהוציא על טירה כלשהי מבין אלה שהקים בוויילס בין 1277 ל-1304.
הטירה מחולקת לחלק פנימי ולחלק חיצוני המופרדים על ידי חומה עבה, ובכל אחד מקצותיה ניצב צריח. גובה הצריחים הוא כ-22 מטר, קוטרם הוא כ-10 מטר. וקירותיהם ברוחב של כ-5 מטר.
הטירה דומה לטירה קונצנטרית, אך צורתה המדויקת היא ליניארית. בדומה לטירת קרנארבון, היא נבנתה על בליטת סלע, על מנת להפחית את האפשרות של חדירה אליה באמצעות חפירת תעלות. בבניית הטירה נוצלו יתרונות גאוגרפיים נוספים, ומטרתה העיקרית הייתה להגן על מוצא הנהר קונווי.
אחוזת בודיסגאלן הול הסמוכה נבנתה במאה ה-13 כנקודת תצפית למקרה של התקפה, כיוון שהטירה אינה חולשת היטב על השטח שסביב לה. חלק מהאבנים ששימשו לבניית הטירה נלקחו מאזור בודיסגאלן.
במהלך המאה ה-14 לא נעשה בטירה שימוש, אלא במקרים בודדים בלבד, והיא לא הייתה נתונה במצור עד למלחמת האזרחים האנגלית. ב-1609 התדרדר מצבה של הטירה באורח חמור, ובשנת 1665 הוסרו ממנה חלקיה העשויים מעץ, ברזל ומעופרת על ידי ויליאם מילוורד ובהוראת הלורד השלישי מקונווי.
לטירה מעמד של מונומנט היסטורי, מוגדרת כמבנה רשום דרגה I, והיא חלק מאתר המורשת העולמית "טירות וחומות המלך אדוארד בגוויניד'" שהוכרז על ידי אונסק"ו ב-1986.
צילום אווירי של טירת קונווי
הערות שוליים

↑  Cadw
↑  C.M. Hogan, History of Bodysgallen Hall, July, 2004, Aberdeen Municipal Library Archives, Aberdeen, Scotland
↑  Taylor, Arnold (1985). Studies in Castles and Castle-Building. Hambledon Press. ISBN 0907628516.
| דגל בריטניה סמל אונסק"ו אתרי מורשת עולמית בממלכה המאוחדת |
| --- | --- | --- |
|  אנגליה | ארמון בלנהיים • קתדרלת קנטרברי, כנסיית סנט מרטין ומנזר סנט אוגוסטין • באת' • נוף המכרות בקורנוול ובמערב דבון • מפעלי עמק דרוונט •  הטירה והקתדרלה בדרהאם • גבולות האימפריה הרומית: חומת אדריאנוס • עמק איירונברידג' • דורסט וחוף דבון המזרחי • גני קיו • סולטייר • סטונהנג', אייווברי ואתרים נלווים • הפארק המלכותי סטאדלי ומנזר פאונטיינז • מצודת לונדון • ארמון וסטמינסטר, מנזר וסטמינסטר וכנסיית סנט מרגרט • גריניץ' הימית • אזור האגמים האנגלי • מצפה הכוכבים ג'ודרל בנק • ערי הספא הגדולות של אירופה (יחד עם שש מדינות): באת' |  |
|  סקוטלנד | אדינבורו העתיקה והחדשה • לב אורקני הנאוליתית: סקארה ברי, טבעת ברודגאר, מיס האו והאבנים הניצבות בסטנס • ניו לנארק • סנט קילדה • גבולות האימפריה הרומית: חומת אנטונינוס • גשר פורת' • פלואו קאנטרי |  |
|  ויילס | טירות וחומות המלך אדוארד בגוויניד' (טירת בומריס, טירת הרלך, טירת קרנארבון וטירת קונווי) • הנוף התעשייתי בבלנאבון • אמת פונטקיסילטה • נוף הלווחה של צפון-מערב ויילס |  |
|  צפון אירלנד | סוללת הענק • יישובי הכנסייה המוראבית (עם עוד שלוש מדינות): גרייסהיל |  |
| טריטוריות מעבר לים | העיר ההיסטורית בסנט ג'ורג'ס והביצורים הסמוכים בברמודה • האי הנדרסון בפיטקרן • איי גוף ואינאקססיבל בטריסטן דה קונה • מערת גורהם בגיברלטר |  |
| אתרי מורשת עולמית לשעבר | ליברפול |  |
| --- | --- |
בקרת זהויות :  VIAF: 315945397   WorldCat (עם VIAF): 315945397
ידינסטבו ביחאץ'

NK ידינסטבו ביחאץ' (בבוסנית: Nogometni Klub Jedinstvo) הוא מועדון כדורגל מבוסניה והרצגובינה מהעיר ביחאץ' שבמערב בוסניה והרצגובינה. הקבוצה מעולם לא זכתה באליפות הפרמייר-ליג של בוסניה והרצגובינה ולא זכתה בגביע של בוסניה והרצגובינה. הקבוצה החלה את דרכה בליגה הבכירה של בוסניה והרצגובינה עם הקמתה בשנת 1997 אך בעונת 2003/04 הקבוצה נשרה לליגת המשנה וחזרה אליה רק בעונה שלאחר מכן, בעונת 2004/05 עם הזכייה במקום הראשון בליגת המשנה. בסוף עונת 2007/2008 נשרה הקבוצה שוב לליגה השנייה. הקבוצה משחקת בליגה השנייה ברציפות מעונת 2008/2009.
הופעות באירופה

הקבוצה שיחקה רק עונה אחת במפעל אירופי, בעונת 1999 הקבוצה שיחקה בגביע האינטרטוטו. בשלב הראשון הוגרלה הקבוצה מול קבוצת GI גוטה מאיי פארו וגברה עליה בסיכום שני המשחקים. בסיבוב השני הוגרלה הקבוצה מול קבוצת סהאלאול פיאטרה נמץ מרומניה והפסידה לה בסיכום שני המשחקים והודחה מהמפעל.
התרסקות

ערך זה עוסק בסרט. אם התכוונתם להתרסקות מטוס, ראו .
| --- | --- |

כרזת הסרט
 בימוי:  פול האגיס
 הופק בידי:  פול האגיס דון צ'ידל מארק האריס רוברט מורסקו
 תסריט:  פול האגיס רוברט מורסקו
 עריכה:  יוז וינבורן 
 שחקנים ראשיים:  דון צ'ידל סנדרה בולוק מאט דילון ג'ניפר אספוזיטו ויליאם פיכטנר ברנדן פרייז'ר טרנס הווארד לודקריס טנדי ניוטון ראיין פיליפה לרנז טייט
 מוזיקה:  מארק אישם
 צילום:  ג'. מייקל מארו 
 מדינה:  ארצות הברית, גרמניה 
 חברת הפקה:  ליונס גייט אנטרטיינמנט, Yari Film Group, DEJ Productions 
 חברה מפיצה:  Lions Gate Films
 שיטת הפצה:  וידאו על פי דרישה 
 הקרנת בכורה:  10 בספטמבר 2004 (פסטיבל הסרטים בטורונטו)
 משך הקרנה:  113 דקות
 שפת הסרט:  אנגלית ספרדית פרסית מנדרינית קוריאנית
 סוגה:  סרט דרמה, סרט פשע 
 תקציב:  6,500,000‏$
 הכנסות:  98,410,061‏$
 הכנסות באתר מוג'ו:   crash05
 פרסים:  3 פרסי אוסקר
 www.crashfilm.com
 דף הסרט ב־IMDb
 
התרסקות (Crash) הוא סרט דרמה אמריקני משנת 2004 בבימויו של פול האגיס. הסרט זכה בשלושה פרסי אוסקר: לסרט הטוב ביותר, לתסריט המקורי הטוב ביותר ולעריכה הטובה ביותר.
עלילת הסרט

הסרט מספר את סיפורן של מספר דמויות בלוס אנג'לס לאורך 36 שעות. לרוב הדמויות בסרט דעות קדומות גזעניות, והחוויות אותן הן חוות גורמות להן לבחון מחדש דעות אלו.
הצלחת הסרט

הסרט הוצג לראשונה בפסטיבל הסרטים בטורונטו בספטמבר 2004, והופץ ברחבי העולם בשנת 2005. תקציב הסרט היה 6.5 מיליון דולר בלבד- סכום אשר כוסה בקלות עם הכנסות של יותר מ-54 מיליון דולר בארצות הברית. מבקר הקולנוע הנודע רוג'ר איברט בחר בהתרסקות כסרט האהוב עליו משנת 2005.
פרסים

הסרט היה מועמד לשישה פרסי אוסקר בטקס האוסקר ה-78, מתוכם זכה בשלושה:
הסרט הטוב ביותר - זכה
התסריט המקורי הטוב ביותר - זכה
העריכה הטובה ביותר - זכה
שחקן המשנה הטוב ביותר (מאט דילון)
הבמאי הטוב ביותר (פול האגיס)
השיר המקורי הטוב ביותר (In the Deep)
זכיית הסרט בפרס לסרט הטוב ביותר היוותה הפתעה גדולה, לאחר שהר ברוקבק היה מועמד כמעט ודאי לזכייה. "התרסקות" הוצג לראשונה עוד ב-2004, אך הציג בבתי קולנוע בלוס אנג'לס - הקריטריון הטכני לקבלת מועמדות לאוסקר - רק בשנה שלאחר מכן. בעת האוסקר, תחילת 2006, הרי שכבר היה זמין על גבי תקליטורי DVD. כמו כן, הסרט היה מועמד לפרסים מעטים, ולא זכה למעשה באף פרס חשוב אחר (כגון משחק או בימוי) מלבד החשוב ביותר. לעומתו, הר ברוקבק היה מועמד ל-18 פרסים, בעל תקציב גדול יותר ורווחים גדולים יותר, ואף צבר פרסים רבים יותר מטעם איגודים מקצועיים שונים, כגון איגוד הבמאים והמפיקים.
ביקורות

התרסקות קיבל ביקורות מעורבות לאחר צאתו. בעוד שהיו מבקרים אשר שיבחו את התסריט ואת המשחק שבסרט, היו שטענו כי מדובר ב"סרט הגרוע של השנה". אחדים אף אמרו כי זהו "אחד מזוכי האוסקר הגרועים ביותר אי פעם". ביקורות רבות טענו כי הסרט, באופן אירוני, מציג בערות בתיאורו את מגוון הגזעים של הדמויות. בנוסף, היו שטענו כי הסרט לא מציג תיאור מדויק של יחסי הגזעים בלוס אנג'לס, במיוחד בתיאור המשטרה או המתיחות בין הגזעים..
ביקורות נוספות רבות באו לאחר שהסרט זכה בפרס האוסקר, ולא הר ברוקבק. יום לאחר הטקס, מספר עיתונאים הביעו את אי-שביעות רצונם ממה שהייתה, לדעתם, אחת ההפתעות הגדולות ביותר בתולדות האוסקר. עיתונאי ה- MSNBC אריק לונדגרד ביקר את האקדמיה האמריקאית לקולנוע, והצהיר כי "האקדמיה היא בת 78, ומתנהגת כך בדיוק, ואתמול בלילה הם לקחו צעד נוסף לקראת אי-רלוונטיות". לונדגרד הוסיף כי "זהו הזוכה הגרוע ביותר מאז "ההצגה הגדולה בתבל" ב- 1952."
טוביאס דיאקו

| --- | --- |
אין תמונה חופשית
 לידה:  28 בפברואר 1990 (בן 34) גרמניה פרנקפורט, גרמניה
 מדינה:  גרמניה 
 בת זוג:  סברינה הויר-דיאקו
 פרופיל ב-IMDb
 
טוביאס דיאקו (בגרמנית: Tobias Diakow; נולד ב-28 בפברואר 1990 בפרנקפורט) הוא שחקן ומדבב גרמני.
קריירה

טוביאס דיאקו למד משחק בבית הספר לדרמה ארתורו שבקלן בשנים 2007 עד 2011, שם הוא שיחק בהפקות תיאטרון שונות, בין היתר בתפקיד סבסטיאן במחזה "הלילה השנים עשר".
כשחקן טלוויזיה, בשנת 2011 הוא הופיע בסרט הפשע "Tatort: Zwischen den Ohren" (גר') בתפקיד מישה פטרי, אחיה של הטניסאית האינטרסקסואלית המבטיחה, נדין פטרי. בשנת 2012 הוא גילם בתפקיד אורח את הילד האוטיסט ליאנדר קרברג בסדרה "Notruf Hafenkante" של רשת השידור הגרמנית ZDF. מאוגוסט 2013 טוביאס דיאקוב משחק בתפקיד משנה בסדרת הפשע "Mordshunger – Verbrechen und andere Delikatessen" של ZDF, בתפקיד אוליבר לפה.
בנוסף לעבודתו כשחקן, הוא עובד גם כמדבב, ודיבב למשל את דמותו של הנסיך צ'ארלס (ג'וש או'קונור) בסדרת הדרמה "הכתר", ואת דמותו של בילי (דקר מונטגומרי) בעונה השנייה והשלישית של הסדרה הפופולרית "דברים מוזרים". הוא דיבב את דמותו של פליקס (ג'ורדן גבריס) בסדרת המדע הבדיוני הקנדית "אורפן בלאק". הוא דיבב את יגאל (מיכאל מושונוב) בגרסה הגרמנית של הסרט הישראלי "לבנון", שזכה בפרס אריה הזהב בפסטיבל ונציה. הוא גם דיבב את דמויותיהם של שחקנים כמו לי אינגלבי, דבון בוסטיק ועזיז אנסרי.
לאחר שניקי נובוטני סולק מתסכית הרדיו TKKG, דיאקו החליף אותו בתפקיד קארל וירשטיין.
יחד עם אשתו סברינה הויר-דיאקו, הוא המייסד והמנהל של "פרושטצה ורלאגס", הוצאה לאור המתמחית בתקליטורים ובספרים לילדים ולצעירים.
פילמוגרפיה > משחק

| שנה | שם | תפקיד | הערות |
| --- | --- | --- | --- |
| 2011 | 46/47 (גר') | דניאל | סרט קצר |
| 2011 | Tatort: Zwischen den Ohren (אנ') | מישה פטרי |  |
| 2012 | Notruf Hafenkante (אנ') | ליאנדר קרברג | "Leben daneben" (פרק 156) |
| 2013 | Danni Lowinski (אנ') | מרקו קראוס |  |
| 2013–2016 | Mordshunger – Verbrechen und andere Delikatessen (אנ') | אוליבר לפה | קומדיית פשע, 6 פרקים |
| 2014 | In aller Freundschaft (אנ') | פטריק ג'ניש | "Gebrochene Herzen" (פרק 653) |
| 2015 | SOKO Köln (אנ') | קיי אוסטוולד | "Partitur eines Todes" (פרק 232) |
| 2015 | SOKO München (אנ') | טום ברגר | "In the Ghetto" (פרק 581) |
פילמוגרפיה > דיבוב > סרטים

| שנה | שם | תפקיד | שחקן/ית מקורי/ת |
| --- | --- | --- | --- |
| 2009 | Doghouse (אנ') | מאט | לי אינגלבי |
| 2009 | לידה כואבת (אנ') | גרג | קווין קובייס |
| 2009 | Ip Man (אנ') | יואן | וונג יו-נאם |
| 2010 | לבנון | יגאל | מיכאל מושונוב |
| 2010 | Summer Wars (אנ') | קנג'י קואיסו | – |
| 2010 | Survival of the Dead (אנ') | יונה | דבון בוסטיק |
| 2010 | Lost Boys: The Thirst (אנ') | פיטר | פליקס מוסה |
| 2013 | The Howling: Reborn (אנ') | סאצ'ין | ג'סי רת' |
| 2016 | 5 to 7 (אנ') | בריאן בלום | אנטון ילצ'ין |
| 2017 | Silk Road | ריימונד | חייס בלום |
| 2020 | המוטנטים החדשים | סאם גאתרי/קאנונבול | צ'ארלי היטון |
פילמוגרפיה > דיבוב > סדרות

| שנה | שם | תפקיד | שחקן/ית מקורי/ת |
| --- | --- | --- | --- |
| 2011 | ד. גריי-מן (אנ') | טייקי מיק | טושיוקי מוריקאווה |
| 2012 | מגרש השדים הכחול (אנ') | יוקיו אוקומורה | ג'ון פוקויאמה |
| 2013–2016 | בנות הים של מקו | זאק בלייקלי | צ'אי רומרואן |
| 2014 | אורפן בלאק | פליקס דוקינס | ג'ורדן גבריס |
| 2014 | Lanfeust of Troy (אנ') | לנפסט | – |
| 2015 | נוראגמי | יוקינה | יוקי קאג'י |
| 2016 | בוב הבנאי | ליאו | ג'ייקוב סיפיו (גרסה בריטית) דניאל בייקון (גרסה אמריקאית) |
| 2016– | ההמבורגרים של בוב | זיק | בובי טיסדייל |
| 2016– | ההמבורגרים של בוב | דריל | עזיז אנסרי |
| 2016 | The Legacy (אנ') | אמיל | מיקל בואה פולסגארד |
| 2017–2019 | דברים מוזרים | בילי | דקר מונטגומרי |
| 2017–2018 | רחוב האנטר | דניאל האנטר | תומאס ג'נסן |
| 2017– | עושות כותרות | ריאן דקר | דן ז'נוט |
| 2019– | הכתר | פרינץ צ'ארלס | ג'וש או'קונור |
| 2020 | דאש ולילי (אנ') | לנגסטון | טרוי איוואטה |